Výberové konanie

Slovenská technická univerzita v Bratislave, Vazovova 5, 812 43 Bratislava, Ústav manažmentu STU zastúpená rektorom, so sídlom Vazovova 5, 812 43 Bratislava, v súlade s § 77 a nasl. zákona č. 131/2002 Z.z. o vysokých školách v znení neskorších predpisov vyhlasuje **výberové konanie** na obsadenie:

 **1 funkčné miesto odborný asistent pre študijný odbor Ekonómia a manažment**

(pracovné miesto zaradené na pracovisku Oddelenie manažmentu chemických a potravinárskych technológií)

**Kvalifikačné predpoklady:**

* vysokoškolské vzdelanie,
* pedagogická prax min. 3 roky v študijných programoch študijného odboru Odvetvové ekonomiky a manažment,
* akademický titul „doktor“ PhD.,
* odbornosť v predmetoch Náklady a ceny, praktické cvičenia z nákladov a cien, hodnotenie výkonnosti podniku, podnikové financie, finančný trh,
* aktívna znalosť anglického jazyka
* prax v manažmente medzinárodných vedeckovýskumných projektov EU je vítaná**.**

 **Podporujúce predpoklady a iné kritéria:**

* aktívna pedagogická a vedecko-výskumná činnosť v predmetnej oblasti,

 **Predpokladaný termín nástupu**: **od 01.09.2024**

**Ponúkaný plat (tarifný):** od 1400,- €

Poznámka: Uvedený ponúkaný tabuľkový základný tarifný plat zodpovedá minimálnym kvalifikačným predpokladom a požadovanej praxi uchádzača tohto výberového konania. Zaradenie víťazného uchádzača a skladba jeho funkčného platu bude zodpovedať jeho zaradeniu do platovej triedy a platového stupňa podľa skutočne dosiahnutej dĺžky započítanej praxe.

**Druh práce:** Výskumná a pedagogická činnosť, vedenie prednášok z vybraných kapitol, vedenie seminárov v bakalárskych, inžinierskych alebo doktorských študijných programoch, vedenie a oponovanie diplomových alebo rigoróznych prác, spolupráca na výskumnej, vývojovej alebo umeleckej činnosti pracoviska a autorstvo a spoluautorstvo na aktívnych výstupoch z tejto činnosti, ktorú vykonáva učiteľ vysokej školy.

**1 funkčné miesto odborný asistent pre študijný odbor Priestorové plánovanie**

(pracovné miesto zaradené na pracovisku Oddelenie Priestorové plánovanie)

**Kvalifikačné predpoklady:**

* Vysokoškolské vzdelanie technického zamerania II. stupňa
* Akademický titul ,,doktor“ PhD. v odbore Priestorové pánovanie
* Vysokoškolská pedagogická prax min. 5 roky v študijnom programe Priestorové plánovanie, resp. v príbuznom študijnom programe
* Skúsenosti z pôsobenia v medzinárodných vedecko-výskumných alebo pedagogických projektoch EU

**Podporujúce predpoklady a iné kritéria:**

* aktívna pedagogická a vedecko-výskumná činnosť v odbore PP
* aktívna znalosť svetového jazyka

**Predpokladaný termín nástupu:** **od 01.09.2024**

**Ponúkaný plat (tarifný):** od 1431,- €

Poznámka: Uvedený ponúkaný tabuľkový základný tarifný plat zodpovedá minimálnym kvalifikačným predpokladom a požadovanej praxi uchádzača tohto výberového konania. Zaradenie víťazného uchádzača a skladba jeho funkčného platu bude zodpovedať jeho zaradeniu do platovej triedy a platového stupňa podľa skutočne dosiahnutej dĺžky započítanej praxe.

**Druh práce:** Výskumná a pedagogická činnosť, vedenie prednášok z vybraných kapitol, vedenie seminárov v bakalárskych, inžinierskych alebo doktorských študijných programoch, vedenie a oponovanie diplomových alebo rigoróznych prác, spolupráca na výskumnej, vývojovej alebo umeleckej činnosti pracoviska a autorstvo a spoluautorstvo na aktívnych výstupoch z tejto činnosti, ktorú vykonáva učiteľ vysokej školy.

**Všeobecné predpoklady a iné kritériá:**

**Podmienky podania prihlášky :**

Žiadosť o účasť vo výberovom konaní spolu s overenými dokladmi o praxi a vzdelaní, odborným životopisom, prehľadom publikačnej činnosti, anotáciu ponuky svojho pôsobenia v rámci odboru, čestné vyhlásenie uchádzača o spôsobilosti na právne úkony a čestné vyhlásenie o bezúhonnosti zasielajte najneskôr do **17.05.2024** na adresu: Slovenskej technickej univerzity v Bratislave, Vazovova č. 5, 812 43 Bratislava, Oddelenie ľudských zdrojov, a zároveň aj mailom na adresu: petra.hrehusova@stuba.sk.

V prípade interných zamestnancov netreba prikladať overené doklady o vzdelaní.

Svojou žiadosťou o zaradenie do výberového konania zároveň uchádzač deklaruje aj svoj písomný súhlas uchádzača (dotknutej osoby ) so spracovaním jeho osobných údajov na účely tohto výberového konania v zmysle § 13 ods. 1 a) zákona č. 18/2018 Z. z. o ochrane osobných údajov a o zmene a doplnení niektorých zákonov a to pre vyhlasovateľa výberového konania: SLOVENSKÁ TECHNICKÁ UNIVERZITA V BRATISLAVE, Ústav manažmentu STU, Vazovova 5, 812 43 Bratislava. Vyhlasovateľ výberového konania bude akceptovať aj iný písomný súhlas uchádzača na spracovanie osobných údajov v rozsahu zákona č. 18/2018 Z. z. o ochrane osobných údajov a o zmene a doplnení niektorých zákonov.

Účelom súhlasu na spracovanie osobných údajov je proces výberového konania v podmienkach STU. Údaje nebudú poskytované tretím osobám. Písomný súhlas sa nevyžaduje od interných zamestnancov STU.

Neúspešným uchádzačom budú po vyhlásení výsledkov výberového konania vyhlasovateľom vrátené dokumenty predložené k výberovému konaniu.

V Bratislave,

prof. Ing. arch. Maroš Finka, PhD.

 poverený vedením ÚM STU